**Nový štát na mape Európy (str.72-73)**

 **Slovenský štát susedil** s Maďarskom, Nemeckom a do septembra aj s Poľskom. Postupne nás uznalo 27 štátov. Po tom, ako Slovensko po boku Nemecka vstúpilo do vojny proti Poľsku, čím začala II. svetová vojna- Francúzsko a Anglicko odvolalo z Bratislavy svojich diplomatov.

 ***Slovensko sa postupne začalo dostávať do medzinárodnej izolácie***. Vojna, ktorú viedol Hitler bola za záujmy nacistického Nemecka. Slovensko nemohlo vo vojne nič získať- pre Hitlera sme boli menejcenný národ, ba naopak, v prípade porážky Nemecka, sme následky mali znášať s Nemeckom.

 Ako sa po vojne ukázalo, Hitler plánoval zo Slovákov urobiť otrokov, násilne ponemčiť. Zo Slovenska plánoval urobiť rekreačné stredisko pre Nemcov- zaujímali a fascinovali ho slovenské vodné zdroje a kúpele.

 ***Samostatnosť štátu bola plne ohraničená*** nemeckými mocenskými záujmami, čo sa ukázalo až neskôr v r.1944, keď bolo Slovensko obsadené nemeckou armádou.

**MALÁ VOJNA:**

* Vypukla krátko po vyhlásení „ Slovenského štátu“, ako dôsledok neustále napätých vzťahov medzi Slovenskom a maďarskom.
* V jej dôsledku muselo Slovensko odstúpiť Maďarsku na východe územie so 70 000 obyvateľmi a rusínskymi dedinami.
* Slovensko chcelo získať zasa späť územia, ktoré muselo odstúpiť Maďarsku v r.1938-39. Čo bolo ale zaujímavé, že napriek tomu hospodárske kontakty udržiavali.
* Obe strany sa so sťažnosťou obracali na Hitlera- ten dával obom stranám rovnaké sľuby= prázdne!